**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**Compartimentul juridic**

Nr. \_\_\_\_ din \_\_\_\_\_ 2023

**RAPORT DE SPECIALITATE**

la proiectul de hotărâre privind aprobarea vânzării directe a suprafeței de 38 mp teren situat în strada Gheorghe Doja nr.4, proprietatea privată a municipiului Câmpulung Moldovenesc, cu respectarea dreptului de preempțiune pentru domnul Cazacu Fănel, în calitate de proprietar a construcției existente pe acest teren

Compartimentul juridic primind spre analiză proiectul de hotărâre privind aprobarea vânzării directe a suprafeței de 38 mp teren situat în strada Gheorghe Doja nr.4, proprietatea privată a municipiului Câmpulung Moldovenesc, cu respectarea dreptului de preempțiune pentru domnul Cazacu Fănel, în calitate de proprietar a construcției existente pe acest teren, menționează următoarele:

În conformitate art. 354 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, domeniul privat al unităților administrativ-teritoriale este alcătuit din bunuri aflate în proprietatea lor și care nu fac parte din domeniul public. Asupra acestor bunuri unitățile administrativ-teritoriale au drept de proprietate privată.

De asemenea, potrivit art. 364 raportat la art. 363 alin. (1) din același act normativ, prin excepție de la prevederile art. 363 alin. (1), în cazul vânzării unui teren aflat în proprietatea privată a unității administrativ-teritoriale pe care sunt ridicate construcții, constructorii de bună-credință ai acestora beneficiază de un drept de preempțiune la cumpărarea terenului aferent construcțiilor. Prețul de vânzare se stabilește pe baza unui raport de evaluare, aprobat de consiliul local sau județean, după caz.

Totodată, conform art. 1730 alin. (1) din Legea nr. 287/2009 privind Codul civil, republicată, cu modificările și completările ulterioare, **î**n condițiile stabilite prin lege sau contract, titularul dreptului de preempțiune, numit preemptor, poate să cumpere cu prioritate un bun.

De asemenea, conform art. 129 alin. (2) lit. c) și alin. (6) lit. b) din O.U.G. nr. 57/2019 privind Codul administrativ, cu modificările și completările ulterioare, Consiliul Local are atribuții privind administrarea domeniului privat și hotărăște vânzarea bunurilor proprietate privată a municipiului, în condițiile legii.

Având în vedere cele precizate, Compartimentul juridic consideră legal prezentul proiect de hotărâre.

**CONSILIER JURIDIC**,

**Liviu Stoica**

SLC/SLC 2 ex.